b"\n_START_ARTICLE_\nJhang-Maghiana\n_START_PARAGRAPH_\nJhang-Maghiana fou una municipalitat formada al districte de Jhang al Panjab (Pakistan) el 1867 amb la ciutat de Jhang (capital del districte de Jhang) i la de Maghiana a uns 3\xc2\xa0km. La poblaci\xc3\xb3 el 1901 era de 24.382 habitants repartits per meitat entre hind\xc3\xbas i musulmans (amb uns 500 hind\xc3\xbas de m\xc3\xa9s). Les dues ciutats estaven separades per certa dist\xc3\xa0ncia i unides per carretera, i el riu Chenab corria a uns 5\xc2\xa0km a l'oest, per\xc3\xb2 al temps de pluges la branca Kharora (o canal Kharora) del riu passava a tocar de les dues ciutats retornant al riu despr\xc3\xa9s d'un curs de 8\xc2\xa0km. Maghiana era al peu de les muntanyes, mirant a la vall del Chenab mentre Jhang estava a les terres baixes al seu peu. Al final del segle XIX i principis del XX l'administraci\xc3\xb3 va abandonar Jhang per Maghiana i la primera va quedar com a ciutat sense import\xc3\xa0ncia, per\xc3\xb2 posteriorment les dues ciutats es van arribar a unir i el nom Jhang va predominar."